— 79 - 



Baade perennerende og enaarige Grene er ofte knippestillede, 

 da der Aar efter Aar fremkommer Grene paa de samme Punkter. 

 De yngste Grenender er ofte hængende og vajer for Vinden (Am- 

 modendron, Haloxylon, Salsola Arbuscula). 



Lange Rødder har de alle. Frugterne er hos dem alle een- 

 eller faafrøede og saaledes indrettede, at de har let ved at flyve 

 eller rulle for Vinden, hvorfor man ser dem føget sammen, hvor 

 der er Læ. 



Til de ovenfor nævnte Buske og Træer i Sandørkenen kan 

 føjes følgende, der ligesom Saxaul snarest er Lerbundsplanter, og 

 som i hvert Fald ikke trives paa rent, dybt Sand : Smirnowia turke- 

 stana, Astragalus Ammodendron , paucijugus, unifoliatus, Ephedra 

 alata samt Tamarisker, og rimeligvis endnu flere. 



De risformede Træer og Buske (og Aristida) er dog sjældent 

 de eneste levende Planter i Sandørkenen. Thi imellem Klitterne, 

 hvor der er nogenlunde Læ, er Bunden mange Steder saa rolig, 

 at haardføre urteagtige Planter kan gro der. Der er her ikke 

 Tale om saadanne Steder, hvor der er Lerbund imellem Klitterne, 

 — saadanne hører til Lerørkenernes Formation, — men om 

 Sandbund, som er nogenlunde i Læ og derfor i Ro. Her vokser 

 endel Plantearter, enaarige og fleraarige Urter, som har et mere 

 xerofilt og mindre halofilt Præg end Lerplanterne. De vokser spredt 

 og de fører mange Steder en haard Kamp for Livet, naar Sandet 

 blæser fra dem eller begraver dem. En af de hyppigste er Heliotro- 

 pium Badula, som ligesom den ogsaa forekommende H. sogdia- 

 num har et tyndt vandret Rhizom. Dette kan naa en betydelig 

 Længde (2.5 m og mere), og det ligger tæt under Sandoverfladen 

 og udsender en Mængde Lysskud, der i Regelen ses som haarede 

 Bladrosetter, stillede paa Række ligesom Carex arenaria' s Rosetter 

 hos os. Undertiden finder man ogsaa langleddede Skud med Blom- 

 sterstand. Rhizomerne kan findes blottede, jeg har saaledes set et 

 paa 132 cm Længde blottet, kun fæstet i den ene Ende og endnu 

 levende. Naar Planten overfyges, dannes der et nyt Lysskud fra 

 et af de øvre Bladhjørner, det ender med Roset paa Sandover- 

 fladen. Men Skuddet er ikke meget modstandsdygtigt imod Over- 

 fygning, jeg har fundet saadanne Eksemplarer atter overføgne og 

 døde. De lange Rhizomer kan betragtes som et Forsvarsmiddel 

 hos Planten: idet den spreder sine Lysskud vidt om, er der Sand- 

 synlighed for, at nogle af dem ikke bliver ødelagte af Sandflugten. 



